title: 2010/517/UE: Deċiżjoni tal-Parlament Ewropew tal- 5 ta' Mejju 2010 dwar l-għeluq tal-kontijiet tal-Aġenzija Ewropea tas-Sikurezza tal-Avjazzjoni għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/140

         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar l-għeluq tal-kontijiet tal-Aġenzija Ewropea tas-Sikurezza tal-Avjazzjoni għas-sena finanzjarja 2008
   (2010/517/UE)
   IL-PARLAMENT EWROPEW,
   wara li kkunsidra l-kontijiet annwali finali tal-Aġenzija Ewropea tas-Sikurezza tal-Avjazzjoni għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tas-Sikurezza tal-Avjazzjoni għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KE) Nru 216/2008 tal-Parlament Ewropew u tal-Kunsill dwar regoli komuni fil-kamp tal-avjazzjoni ċivili u li jistabblixxi Aġenzija tas-Sigurtà tal-Avjazzjoni Ewropea (3), u b'mod partikolari l-Artikolu 60 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 (4), u b'mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0068/2010),

               1.

               Japprova l-għeluq tal-kontijiet tal-Aġenzija Ewropea tas-Sikurezza tal-Avjazzjoni għas-sena finanzjarja 2008;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-direttur tal-Aġenzija Ewropea tas-Sikurezza tal-Avjazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 21.

      (2)  ĠU L 248, 16.9.2002, p. 1.

      (3)  ĠU L 79, 19.3.2008, p. 1.

      (4)  ĠU L 357, 31.12.2002, p. 72.


title: Id-Deċiżjoni tal-kunsill ta' l-14 ta' Ġunju 1977 li tikkonċerna l-aċċettazzjoni tar-rakkomandazzjoni tal-Kunsill tal-Ko-operazzjoni Doganali tat-18 ta' Ġunju 1976 li temenda n-Nomenklatura tal-Klassifikazzjoni ta' l-Oġġetti fit-Tariffi Doganali (77/412KEE)

text:
Avviż Legali Importanti

|

31977D0412

Official Journal L 149 , 17/06/1977 P. 0017 - 0017 Finnish special edition: Chapter 2 Volume 2 P. 0085  Greek special edition: Chapter 02 Volume 3 P. 0097  Swedish special edition: Chapter 2 Volume 2 P. 0085  Spanish special edition: Chapter 02 Volume 3 P. 0195  Portuguese special edition Chapter 02 Volume 3 P. 0195

		Id-Deċiżjoni tal-kunsillta' l-14 ta' Ġunju 1977li tikkonċerna l-aċċettazzjoni tar-rakkomandazzjoni tal-Kunsill tal-Ko-operazzjoni Doganali tat-18 ta' Ġunju 1976 li temenda n-Nomenklatura tal-Klassifikazzjoni ta' l-Oġġetti fit-Tariffi Doganali(77/412KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jwaqqaf il-Komunità Ekonomika Ewropea, u partikolarment l-Artikoli 28 u 113 li tiegħu,Wara li kkunsidra r-rakkomandazzjoni mill-Kummissjoni,Billi d-disa' Stati Membri huma Partijiet Kontraenti tal-Konvenzjoni ta' Brussel tal-15 ta' Diċembru 1950 dwar in-Nomenklatura tal-Klassifikazzjoni ta' l-Oġġetti fit-Tariffi Doganali; billi t-Tariffa Komuni Doganali hija bbażata fuq dik in-Nomenklatura;Billi l-Kunsill tal-Ko-operazzjoni Doganali jista' jirrakkomanda lill-Partijiet Kontraenti emendi għall-Konvenzjoni u għalhekk għan-Nomenklatura li tifforma parti minnha; billi fit-18 ta' Ġunju 1976 dan il-Kunsill ħareġ rakkomandazzjoni biex jemenda n-Nomenklatura;Billi taħt din il-Konvenzjoni l-Ministeru Belġjan ta' l-Affarijiet Barranin ikkomunika t-test ta' kull abbozz ta' emenda rrakkomandata lill-Partijiet kollha Kontraenti u lill-ġvernijiet ta' l-Istati l-oħra kollha firmatarji jew li se jingħaqdu u t-test jitqies li jkun aċċettat jekk ma jkollux xi oġġezzjoni minn xi Parti Kontraenti fi żmien sitt xhur mid-data tal-komunikazzjoni; billi jekk l-ebda oġġezzjoni ma tintlaqa' l-emenda tidħol fis-seħħ sitt wara li jiskadi dk il-perjodu u t-tariffi doganali tal-Partijiet kollha Kontraenti gġandhom jiġu allinejati man-Nomenklatura fit-tmiem tal-perjodu ta' l-aħħar;Billi l-Ministeru Belġjan ta' l-Affarijiet Barranin ikkomunika t-test tar-rakkomandazzjoni tat-18 ta' Ġunju 1976 lill-Partijiet Kontraenti fl-20 ta' Diċembru 1976, li għandha tidħol fis-seħħ mill-31 ta' Diċembru 1976; billi bħala konsegwenza r-rakkomandazzjoni titqies li tkun aċċettata fl-1 ta' Lulju 1977 jekk sadanittant ma ltaqatx ma' l-ebda oġġezzjoni fuq kollha jew fuq parti minnha;Billi m'hemm l-ebda oġġezzjoni x'issir għal xi parti mir-rakkomandazzjoni,IDDECIDA KIF ĠEJ:Artikolu waħdieniIr-rakkomandazzjoni tal-Kunsill tal-Ko-operazzjoni Doganali tat-18 ta' Ġunju 1976 biex temenda n-Nomenklatura tal-Klassifikazzjoni ta' l-Oġġetti fit-Tariffi Doganali hija hawnhekk aċċettata għall-applikazzjoni mill-1 ta' Jannar 1978.Magħmul fil-Lussemburgu, fl-14 ta' Ġunju 1977.Għall-KunsillIl-PresidentT. Benn--------------------------------------------------


title: Deċiżjoni tal-Kummissjoni (UE) 2016/1915 tas-27 ta' Ottubru 2016 li temenda d-Deċiżjoni (UE) 2015/2300 dwar il-pagament fil-munita euro mir-Renju Unit ta' ċertu nfiq li jirriżulta mil-leġiżlazzjoni agrikola settorjali (notifikata bid-dokument C(2016) 6807)

text:
               1.11.2016

               MT

               Il-Ġurnal Uffiċjali tal-Unjoni Ewropea

               L 296/13

         DEĊIŻJONI TAL-KUMMISSJONI (UE) 2016/1915
   tas-27 ta' Ottubru 2016
   li temenda d-Deċiżjoni (UE) 2015/2300 dwar il-pagament fil-munita euro mir-Renju Unit ta' ċertu nfiq li jirriżulta mil-leġiżlazzjoni agrikola settorjali

         (notifikata bid-dokument C(2016) 6807)

   (It-test bl-Ingliż biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b'mod partikolari l-Artikolu 108 tiegħu,
   Billi:

               (1)

               L-Artikolu 108 tar-Regolament (UE) Nru 1306/2013 jirrikjedi li l-Istati Membri li ma jkunux adottaw il-munita Euro u li jiddeċiedu li jħallsu l-infiq li jirriżulta mil-leġiżlazzjoni agrikola settorjali bil-munita euro minflok bil-munita nazzjonali tagħhom, jieħdu miżuri biex jiżguraw li l-użu tal-munita euro ma joħloqx vantaġġ sistematiku meta mqabbel mal-użu tal-munita nazzjonali.

               (2)

               Id-Deċiżjoni tal-Kummissjoni (UE) 2015/2300 (2) dwar il-pagament fil-munita euro mir-Renju Unit ta' ċertu nfiq li jirriżulta mil-leġiżlazzjoni agrikola settorjali approvat il-miżuri kkomunikati mir-Renju Unit.

               (3)

               Fil-25 ta' Awwissu 2016, ir-Renju Unit innotifika lill-Kummissjoni bl-intenzjoni tiegħu li jestendi dawk il-miżuri sabiex jiġu inklużi skemi ta' għajnuna li jikkonċernaw għajnuna għat-tnaqqis tal-produzzjoni tal-ħalib u għajnuna ta' aġġustament eċċezzjonali għall-produtturi tal-ħalib u għall-bdiewa f'setturi tal-bhejjem oħrajn.

               (4)

               Skont din in-notifika, il-miżuri għall-prevenzjoni ta' vantaġġ sistematiku li jirriżulta mill-użu tal-euro minflok il-munita nazzjonali, adottati bid-Deċiżjoni preċedenti (UE) 2015/2300 għandhom japplikaw ukoll għal dawk l-iskemi ta' għajnuna. Għaldaqstant, id-Deċiżjoni (UE) 2015/2300 għandha tiġi emendata b'din id-Deċiżjoni,

         ADOTTAT DIN ID-DEĊIŻJONI:
   Artikolu 1
   Jiżdiedu ż-żewġ linji li ġejjin fi tmiem it-tabella fl-Anness tad-Deċiżjoni (UE) 2015/2300:

                  “Għajnuna għat-tnaqqis tal-produzzjoni tal-ħalib

                  Regolament Delegat (UE) 2016/1612

                  Għajnuna ta' aġġustament eċċezzjonali għall-produtturi tal-ħalib u għall-bdiewa f'setturi tal-bhejjem oħrajn

                  Regolament Delegat (UE) 2016/1613”

   Artikolu 2
   Din id-Deċiżjoni hija indirizzata lir-Renju Unit tal-Gran Brittanja u lill-Irlanda ta' Fuq.

      Magħmul fi Brussell, is-27 ta' Ottubru 2016.

            Għall-Kummissjoni

         Phil HOGAN

            Membru tal-Kummissjoni

      (1)  ĠU L 347, 20.12.2013, p. 549.

      (2)  Id-Deċiżjoni tal-Kummissjoni (UE) 2015/2300 tat-8 ta' Diċembru 2015 dwar il-pagament fil-munita euro mir-Renju Unit ta' ċertu nfiq li jirriżulta mil-leġiżlazzjoni agrikola settorjali (ĠU L 324, 10.12.2015, p. 35).


title: Deċiżjoni tal-Kunsill 2005/221/PESK ta’ l- 14 ta' Marzu 2005 li timplimenta l-Artikolu 2(3) tar-Regolament (KE) Nru. 2580/2001 dwar l-adozzjoni ta’ miżuri restrittivi speċifiċi fir-rigward ta’ xi persuni u entitajiet fil-qafas tal-ġlieda kontra t-terroriżmu, u li tħassar id-Deċiżjoni 2004/306/KE

text:
               13.6.2006

               MT

               Il-Ġurnal Uffiċjali ta’ l-Unjoni Ewropea

               233

         DEĊIŻJONI TAL-KUNSILL 2005/221/PESK
   ta’ l-14 ta' Marzu 2005
   li timplimenta l-Artikolu 2(3) tar-Regolament (KE) Nru. 2580/2001 dwar l-adozzjoni ta’ miżuri restrittivi speċifiċi fir-rigward ta’ xi persuni u entitajiet fil-qafas tal-ġlieda kontra t-terroriżmu, u li tħassar id-Deċiżjoni 2004/306/KE
   IL-KUNSILL TA’ L-UNJONI EWROPEA,
   Wara li kkunsidra r-Regolament (KE) Nru. 2580/2001 tas-27 ta’ Diċembru 2001 dwar l-adozzjoni ta’ miżuri restrittivi speċifiċi fir-rigward ta’ xi persuni u entitajiet fil-qafas tal-ġlieda kontra t-terroriżmu (1), u b’mod partikolari l-Artikolu 2(3) tiegħu,
   Billi:

               (1)

               Fit-2 ta’ April 2004 il-Kunsill adotta d-Deċiżjoni 2004/306/KE li timplimenta l-Artikolu 2(3) tar-Regolament (KE) Nru. 2580/2001 dwar l-adozzjoni ta’ miżuri speċifiċi restrittivi fir-rigward ta’ xi persuni u entitajiet fil-qafas tal-ġlieda kontra t-terroriżmu. u li tħassar id-Deċiżjoni 2003/902/KE (2)

               (2)

               Huwa xieraq li tiġi adottata lista aġġornata ta’ persuni, gruppi u entitajiet li għalihom japplika r-Regolament (KE) Nru. 2580/2001,

         IDDEĊIEDA:
   Artikolu 1
   Il-lista prevista mill-Artikolu 2(3) tar-Regolament (KE) Nru. 2580/2001 hija din li ġejja:

               1.

               PERSUNI

                           1.

                           ABOU, Rabah Naami (psewdonimu Naami Hamza; psewdonimu Mihoubi Faycal; psewdonimu Fellah Ahmed; psewdonimu Dafri Rèmi Lahdi) imwieled fl-01.02.1966 f’Alġeri (l-Alġerija) (Membru ta’ al-Takfir u al-Hijra)

                           2.

                           ABOUD, Maisi (psewdonimu “l-Abderrahmane Svizzeru”) imwieled fis-17.10.1964 f’Alġeri (l-Alġerija) (Membru ta’ al-Takfir u al-Hijra)

                           3.

                           AL-MUGHASSIL, Ahmad Ibrahim (psewdonimu ABU OMRAN; psewdonimu AL-MUGHASSIL, Ahmed Ibrahim) imwieled fis-26.6.1967 f’Qatif-Bab al Shamal (l-Għarabja Sawdija); ċittadin ta' l-Għarabja Sawdija

                           4.

                           AL-NASSER, Abdelkarim Hussein Mohamed, imwieled f'Al Ihsa (l-Għarabja Sawdija); ċittadin ta' l-Għarabja Sawdija

                           5.

                           AL YACOUB, Ibrahim Salih Mohammed, imwieled fis-16.10.1966 f’Tarut (l-Għarabja Sawdija); ċittadin ta' l-Għarabja Sawdija

                           6.

                           ARIOUA, Azzedine, imwieled fl-20.11.1960 f’Kostantin (l-Alġerija) (membru ta’ al-Takfir u al-Hijra)

                           7.

                           ARIOUA, Kamel (psewdonimu Lamine Kamel) imwieled fit-18.08.1969 f’Kostantin (l-Alġerija) (membru ta’ al-Takfir u al-Hijra)

                           8.

                           ASLI, Mohamed (psewdonimu Dahmane Mohamed) imwieled fit-13.05.1975 f’Ain Taya (l-Alġerija) (membru ta’ al-Takfir u al-Hijra)

                           9.

                           ASLI, Rabah, imwieled fit-13.05.1975 f’Ain Taya (l-Alġerija) (membru ta’ al-Takfir u al-Hijra)

                           10.

                           ATWA, Ali (psewdonimu BOUSLIM, Ammar Mansour; psewdonimu SALIM, Hassan Rostom), il-Libanu, imwieled fl-1960 fil-Libanu; ċittadin tal-Libanu

                           11.

                           DARIB, Noureddine (psewdonimu Carreto; psewdonimu Zitoun Mourad) imwieled fl-01.02.1972 fl-Alġerija (membru ta’ al-Takfir u al-Hijra)

                           12.

                           DJABALI, Abderrahmane (psewdonimu Touil) imwieled fl-01.06.1970 fl-Alġerija (membru ta’ al-Takfir u al-Hijra)

                           13.

                           EL-HOORIE, Ali Saed Bin Ali (psewdonimu AL-HOURI, Ali Saed Bin Ali; psewdonimu EL-HOURI, Ali Saed Bin Ali) imwieled fl-10.7.1965 jew il-11.7.1965 f'El Dibabiya, (l-Għarabja Sawdija); ċittadin ta' l-Għarabja Sawdija

                           14.

                           FAHAS, Sofiane Yacine, imwielda fl-10.09.1971 f’Alġeri (l-Alġerija) (membru ta’ al-Takfir u al-Hijra)

                           15.

                           IZZ-AL-DIN, Hasan (psewdonimu GARBAYA, AHMED; psewdonimu SA-ID; psewdonimu SALWWAN, Samir), il-Libanu, imwieled fl-1963 fil-Libanu, ċittadin tal-Libanu

                           16.

                           LASSASSI, Saber (psewdonimu Mimiche) imwieled fit-30.11.1970 f’Konstantin (l-Alġerija) (membru ta’ al-Takfir u al-Hijra)

                           17.

                           MOHAMMED, Khalid Shaikh (psewdonimu ALI, Salem; psewdonimu BIN KHALID, Fahd Bin Adballah; psewdonimu HENIN, Ashraf Refaat Nabith; psewdonimu WADOOD, Khalid Adbul) imwieled fl-14.4.1965 jew fl-1.3.1964 fil-Pakistan, passaport Nru 488555

                           18.

                           MOKTARI, Fateh (psewdonimu Ferdi Omar) imwieled fis-26.12.1974 f’Hussein Dey (l-Alġerija) (membru ta’ al-Takfir u al-Hijra)

                           19.

                           MUGHNIYAH, Imad Fa'iz (psewdonimu MUGHNIYAH, Imad Fayiz), Uffiċjal Anzjan tas-Servizzi Sigrieti tal-HEZBOLLAH, imwieled fis-7.12.1962 f’Tayr Dibba, (il-Libanu), passaport Nru. 432298 (il-Libanu)

                           20.

                           NOUARA, Farid imwieled fil-25.11.1973 f’Alġeri (l-Alġerija) (membru ta’ al-Takfir u al-Hijra)

                           21.

                           RESSOUS, Hoari (psewdonimu Hallasa Farid) imwieled fil-11.09.1968 f’Alġeri (l-Alġerija) (membru ta’ al-Takfir u al-Hijra)

                           22.

                           SEDKAOUI, Noureddine (psewdonimu Nounou) imwieled fit-23.06.1963 f’Alġeri (l-Alġerija) (membru ta’ al-Takfir u al-Hijra)

                           23.

                           SELMANI, Abdelghani (psewdonimu Gano) imwieled fl-14.06.1974 f’Alġeri (l-Alġerija) (membru ta’ al-Takfir u al-Hijra)

                           24.

                           SENOUCI, Sofiane imwielda fil-15.04.1971 f’Hussein Dey (l-Alġerija) (membru ta’ al-Takfir u al-Hijra)

                           25.

                           SISON, Jose Maria (psewdonimu Armando Liwanag, psewdonimu Joma, responsabbli mill-NPA) imwielda fit-8.2.1939 f’Cabugao, il-Filippini

                           26.

                           TINGUALI, Mohammed (psewdonimu Mouh di Kouba) imwieled fil-21.04.1964 fi Blida (l-Alġerija) (membru ta’ al-Takfir u al-Hijra)

               2.

               GRUPPI U ENTITAJIIET

                           1.

                           L-Organizzazzjoni Abu Nidal (il-Kunsill Rivoluzzjonarju tal-Fatah, il-Brigati Rivoluzzjonarji Għarab, Settembru l-Iswed, u l-Organizzazzjoni Rivoluzzjonarja ta’ Musulmani Soċjalisti)

                           2.

                           Il-Brigata tal-Martri Al-Aqsa

                           3.

                           Al-Aqsa e.V.

                           4.

                           Al-Takfir u al-Hijra

                           5.

                           Aum Shinrikyo (AUM, Aum Verità Suprema, Aleph)

                           6.

                           Babbar Khalsa

                           7.

                           Gama'a al-Islamiyya (Grupp Islamiku), (magħruf ukoll bħala Al-Gama'a al-Islamiyya, IG)

                           8.

                           Il-Front Kbir Islamiku tal-ġellieda tal-Lvant (IBDA-C)

                           9.

                           Hamas (inkluż Hamas-Izz al-Din al-Qassem)

                           10.

                           Holy Land Foundation for Relief and Development (Il-Fondazzjoni ta' l-Art Imqaddsa għas-soljev u l-iżvilupp)

                           11.

                           International Sikh Youth Federation (ISYF)

                           12.

                           Kahane Chai (Kach)

                           13.

                           Il-Partit tal-Ħaddiema tal-Kurdistan (PKK), (magħruf ukoll bħala KADEK, magħruf ukoll bħala KONGRA-GEL)

                           14.

                           Lashkar e Tayyaba (LET)/Pashan-e-Ahle Hadis

                           15.

                           Mujahedin-e Khalq Organisation (MEK jew MKO) [minbarra l-“Kunsill Nazzjonali tar-Reżistenza ta’ l-Iran” (NCRI)] (L-Armata Nazzjonali ta’ Liberazzjoni ta’ l-Iran (il-fergħa militanti tal-MEK), il-Mujahedin tal-Poplu ta’ l-Iran, is-Socjetà ta’ l-Istudenti Musulmani ta’ l-Iran)

                           16.

                           L-Armata Nazzjonali ta' Liberazzjoni (Ejército de Liberación Nacional)

                           17.

                           New People’s Army (NPA), il-Filippini, konnessa ma' Sison Jose Maria C. (psewdonimu Armando Liwanag, psewdonimu Joma, responsabbli mill-NPA)

                           18.

                           Il-Front ta’ Liberazzjoni tal-Palestina (PLF)

                           19.

                           Il-Jihad Islamika tal-Palestina

                           20.

                           Il-Front Popolari għall-Liberazzjoni tal-Palestina (PFLP)

                           21.

                           Il-Front Popolari għall-Liberazzjoni tal-Palestina - Kmand Ġenerali, (PFLP - Kmand Ġenerali)

                           22.

                           Il-Forzi Armati Rivoluzzjonarji tal-Kolombja (FARC)

                           23.

                           Armata/Front/Partit Rivoluzzjonarju għall-Ħelsien tal-Poplu (DHKP/C), (Devrimci Sol (Xellug Rivoluzzjonarju), Dev Sol)

                           24.

                           It-Triq li Tiddi (SL) (Sendero Luminoso)

                           25.

                           Stichting Al Aqsa (magħruf ukoll bħala Stichting Al aqsa Nederland, magħruf ukoll bħala Al Aqsa Nederland)

                           26.

                           Forzi Uniti ta’ Difiża Leġittima tal-Kolombja (Autodefensas Unidas de Colombia - AUC)

         Artikolu 2
   Id-Deċiżjoni 2004/306/KE hija mħassra.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.
   Għandu jkollha effett mid-data tal-pubblikazzjoni tagħha.

      Magħmula fi Brussel, nhar il-14 ta' Marzu 2005.

            Għall-Kunsill

            Il-President

         F. BODEN

      (1)  ĠU L 344, 28.12.2001, p. 70. Regolament kif emendat mir-Regolament tal-Kummissjoni (KE) Nru. 745/2003 (ĠU L 106, 29.4.2003, p. 22).

      (2)  ĠU L 99, 3.4.2004, p. 28.


title: 2013/275/UE: Deċiżjoni tal-Kunsill tal- 10 ta’ Ġunju 2013 dwar l-iffirmar, f’isem l-Unjoni Ewropea, tat-Trattat ta’ Bejġing dwar ir-Rappreżentazzjonijiet Awdjoviżivi

text:
               12.6.2013

               MT

               Il-Ġurnal Uffiċjali tal-Unjoni Ewropea

               L 160/1

         DEĊIŻJONI TAL-KUNSILL
   tal-10 ta’ Ġunju 2013
   dwar l-iffirmar, f’isem l-Unjoni Ewropea, tat-Trattat ta’ Bejġing dwar ir-Rappreżentazzjonijiet Awdjoviżivi
   (2013/275/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 114 flimkien mal-Artikolu 218(5) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Fis-7 ta’ Novembru 2000 il-Kunsill awtorizza lill-Kummissjoni biex tinnegozja fil-kuntest tal-Organizzazzjoni Dinjija tal-Proprjetà Intellettwali (WIPO) sabiex tiġi żgurata l-parteċipazzjoni tal-Komunità Ewropea fil-Konferenza Diplomatika li saret f’Ġinevra mis-7 sal-20 ta’ Diċembru 2000 bil-għan li tfassal strument li jipproteġi d-drittijiet tal-artisti fir-rappreżentazzjonijiet awdjoviżivi tagħhom.

               (2)

               In-negozjati ġew konklużi b’suċċess fit-tlaqqigħ mill-ġdid ta’ Konferenza Diplomatika li saret f’Bejġing mill-20 sas-26 ta’ Ġunju 2012 u t-Trattat ta’ Bejġing tal-WIPO dwar ir-Rappreżentazzjonijiet Awdjoviżivi (“it-Trattat ta’ Bejġing”) ġie adottat fl-24 ta’ Ġunju 2012.

               (3)

               It-Trattat ta’ Bejġing jistabbilixxi sett ta’ regoli internazzjonali ġodda fil-qasam tad-drittijiet relatati li għandhom l-għan li jiżguraw il-protezzjoni u r-remunerazzjoni adegwati tal-artisti awdjoviżivi.

               (4)

               It-Trattat ta’ Bejġing huwa miftuħ għall-iffirmar minn kull parti eliġibbli għal sena wara l-adozzjoni tiegħu.

               (5)

               L-Unjoni għandha kompetenza esklużiva għal għadd ta’ dispożizzjonijiet tat-Trattat ta’ Bejġing fejn ġiet adottata leġislazzjoni korrispondenti tal-Unjoni. Għalhekk, it-Trattat ta’ Bejġing għandu jiġi ffirmat f’isem l-Unjoni, soġġett għall-konklużjoni tiegħuf’data aktar tard.

               (6)

               Meta tiffirma t-Trattat ta’ Bejġing, l-Unjoni mhux ser tkun qed teżerċita kompetenza kondiviża, għalhekk l-Istati Membri jżommu l-kompetenza tagħhom fl-oqsma koperti mit-Trattat ta’ Bejġing li ma jaffettwawx regoli komuni u ma jibdlux il-kamp ta’ applikazzjoni ta’ regoli bħal dawn,

         ADOTTA DIN ID-DEĊIŻJONI:
   Artikolu 1
   L-iffirmar, f’isem l-Unjoni, tat-Trattat ta’ Bejġing tal-WIPO dwar ir-Rappreżentazzjonijiet Awdjoviżivi (“it-Trattat ta’ Bejġing”) huwa b’dan approvat, soġġett għall-konklużjoni tal-imsemmi Trattat (1).
   Artikolu 2
   Il-President tal-Kunsill huwa b’dan awtorizzat li jinnomina l-persuna jew il-persuni bis-setgħa li jiffirmaw it-Trattat ta’ Bejġing f’isem l-Unjoni.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-10 ta’ Ġunju 2013.

            Għall-Kunsill

            Il-President

         L. VARADKAR

      (1)  It-test tat-Trattat ta’ Bejġing ser jiġi ppubblikat flimkien mad-deċiżjoni dwar il-konklużjoni tiegħu.


title: 2009/511/KE: Deċiżjoni tal-Kunsill tat- 22 ta' Ġunju 2009 dwar il-konklużjoni tal-Ftehim bejn il-Komunità Ewropea u l-Emirati Għarab Maqħquda dwar ċerti aspetti tas-servizzi bl-ajru

text:
               3.7.2009

               MT

               Il-Ġurnal Uffiċjali tal-Unjoni Ewropea

               L 173/5

         DEĊIŻJONI TAL-KUNSILL
   tat-22 ta' Ġunju 2009
   dwar il-konklużjoni tal-Ftehim bejn il-Komunità Ewropea u l-Emirati Għarab Maqħquda dwar ċerti aspetti tas-servizzi bl-ajru
   (2009/511/KE)
   IL-KUNSILL TAl-UNJONI EWROPEA,
   Wara li kkonsidra t-Trattat li jistabbilixxi il-Komunità Ewropea, u b’mod partikolari l-Artikolu 80(2), b’konġunzjoni mal-ewwel sentenza tal-ewwel subparagrafu tal-Artikolu 300(2) u l-ewwel sottoparagrafu tal-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Nhar il-5 ta’ Ġunju 2003 il-Kunsill awtorizza lill-Kummissjoni sabiex tiftaħ in-negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi ftehimiet bilaterali eżistenti bi ftehim Komunitarju.

               (2)

               Il-Kummissjoni nnegozjat f’isem il-Komunità, Ftehim mal-Emirati Għarab Magħquda dwar ċerti aspetti tas-servizzi bl-ajru (2) f’konformità mal-mekkaniżmi u d-Direttivi fl-Anness għad-deċiżjoni tal-Kunsill li tawtorizza lill-Kummissjoni tiftaħ negozjati ma’ pajjiżi terzi dwar il-bdil ta’ ċerti dispożizzjonijiet fi ftehimiet bilaterali eżistenti bi ftehim Komunitarju.

               (3)

               Il-Ftehim ġie ffirmat f’isem il-Komunità fit-30 ta’ Novembru 2007. suġġett għall-konklużjoni tiegħu f’data aktar ‘il quddiem, f’konformità mad-Deċiżjoni tal-Kunsill 2008/87/KE (3).

               (4)

               Il-Ftehim għandu jkun approvat,

         IDDEĊIEDA KIF ĠEJ:
   Artikolu 1
   Il-Ftehim bejn il-Komunità Ewropea u l-Emirati Għarab Magħquda dwar ċerti aspetti tas-servizzi bl-ajru huwa b’dan approvat f’isem il-Komunità.
   Artikolu 2
   Il-President tal-Kunsill huwa b’dan awtorizzat li jinnomina l-persuna(i) li għandha/hom is-setgħa tagħmel/jagħmlu in-notifika prevista fl-Artikolu 9(1) tal-Ftehim.

      Maghmula fil-Lussemburgu, it-22 ta’ Ġunju 2009.

            Għall-Kunsill

            Il-President

         J. ŠEBESTA

      (1)  ĠU C 66E, 20.3.2009, p. 84.

      (2)  ĠU L 28, 1.2.2008, p. 21.

      (3)  ĠU L 28, 1.2.2008, p. 20.


title: Deċiżjoni tal-Kunsill (UE) 2015/632 tal-20 ta' April 2015 li tħassar id-Deċiżjoni tal-Kunsill 77/706/KEE dwar l-iffissar ta' mira tal-Komunità għal tnaqqis fil-konsum ta' sorsi primarji ta' enerġija fil-każ ta' diffikultajiet fil-provvista ta' żejt mhux maħdum u prodotti petroliferi u d-Deċiżjoni tal-Kummissjoni 79/639/KEE li tistabbilixxi regoli dettaljati għall-implimentazzjoni tad-Deċiżjoni tal-Kunsill 77/706/KEE

text:
               23.4.2015

               MT

               Il-Ġurnal Uffiċjali tal-Unjoni Ewropea

               L 104/12

         DEĊIŻJONI TAL-KUNSILL (UE) 2015/632
   tal-20 ta' April 2015
   li tħassar id-Deċiżjoni tal-Kunsill 77/706/KEE dwar l-iffissar ta' mira tal-Komunità għal tnaqqis fil-konsum ta' sorsi primarji ta' enerġija fil-każ ta' diffikultajiet fil-provvista ta' żejt mhux maħdum u prodotti petroliferi u d-Deċiżjoni tal-Kummissjoni 79/639/KEE li tistabbilixxi regoli dettaljati għall-implimentazzjoni tad-Deċiżjoni tal-Kunsill 77/706/KEE
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 122(1) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fid-Deċiżjoni 77/706/KEE (1) tiegħu, il-Kunsill iddeċieda li jistabbilixxi mekkaniżmu għall-iffissar ta' mira Komunitarja għal tnaqqis fil-konsum ta' sorsi primarji ta' enerġija fil-każ ta' diffikultajiet fil-provvista ta' żejt mhux maħdum u prodotti petroliferi.

               (2)

               Fid-Deċiżjoni 79/639/KEE tagħha (2), il-Kummissjoni stabbilixxiet regoli ddettaljati għall-implimentazzjoni tad- Deċiżjoni 77/706/KEE.

               (3)

               Id-Deċiżjonijiet 77/706/KEE u 79/639/KEE jistabbilixxu proċeduri kumplessi, li jinvolvu piż amministrattiv sinifikanti sew għall-Istati Membri sew għall-Kummissjoni, inklużi diversi obbligi ta' rappurtar. Dawn il-proċeduri għadhom ma sabu ebda applikazzjoni prattika.

               (4)

               Fil-każ ta' qtugħ fil-provvista ta' żejt mhux maħdum u prodotti petroliferi, il-ħażniet ta' emerġenza jistgħu jissostitwixxu l-volumi nieqsa malajr u b'mod effiċjenti, mingħajr ma jfixklu l-attività ekonomika jew ixekklu l-mobilità. Għalhekk, il-ħażniet ta' emerġenza issa huma kkunsidrati bħala l-għodda ta' reazzjoni ewlenija biex tiġi indirizzata interruzzjoni tal-provvista.

               (5)

               Barra minn hekk, id-Direttiva tal-Kunsill 2009/119/KE (3) tistabbilixxi qafas imsaħħaħ għall-ħażniet ta' emerġenza, li jiżgura d-disponibilità u l-aċċessibilità fiżika tagħhom u li jistabbilixxi l-proċeduri għall-użu tagħhom.

               (6)

               Id-Direttiva 2009/119/KE teħtieġ ukoll li l-Istati Membri jkollhom fis-seħħ proċeduri li jimponu restrizzjonijiet ġenerali jew speċifiċi fuq il-konsum, skont in-nuqqasijiet stmati, fost l-oħrajn bl-allokazzjoni tal-prodotti petroliferi lil xi gruppi ta' utenti fuq bażi prijoritarja.

               (7)

               Il-Programm tal-Kummissjoni dwar l-Idoneità u l-Prestazzjoni tar-Regolamentazzjoni jirrivedi sistematikament l-atti legali tal-Unjoni sabiex jidentifika opportunitajiet għas-simplifikazzjoni u t-tnaqqis tal-piżijiet regolatorji.

               (8)

               Id-Deċiżjonijiet 77/706/KEE u 79/639/KEE għalhekk għandhom jitħassru,

         ADOTTA DIN ID-DEĊIŻJONI:
   Artikolu 1
   Id-Deċiżjonijiet 77/706/KEE u 79/639/KEE huma b'dan imħassra.
   Artikolu 2
   Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f' Il-Ġurnal Uffiċjali tal-Unjoni Ewropea.

      Magħmul fil-Lussemburgu, l-20 ta' April 2015.

            Għall-Kunsill

            Il-President

         J. DŪKLAVS

      (1)  Deċiżjoni tal-Kunsill 77/706/KEE tas-7 ta' Novembru 1977 dwar l-iffissar ta' mira tal-Komunità għal tnaqqis fil-konsum ta' sorsi primarji ta' enerġija fil-każ ta' diffikultajiet fil-provvista ta' żejt mhux maħdum u prodotti petroliferi (ĠU L 292, 16.11.1977, p. 9).

      (2)  Deċiżjoni tal-Kummissjoni 79/639/KEE tal-15 ta' Ġunju 1979 li tistabbilixxi regoli dettaljati għall-implimentazzjoni tad-Deċiżjoni tal-Kunsill 77/706/KEE (ĠU L 183, 19.7.1979, p. 1).

      (3)  Direttiva tal-Kunsill 2009/119/KE tal-14 ta' Settembru 2009 li timponi obbligu fuq l-Istati Membri biex iżommu livell minimu ta' ħażniet ta' żejt mhux maħdum u/jew ta' prodotti petroliferi (ĠU L 265, 9.10.2009, p. 9).


title: 2011/691/CFSP: Deċiżjoni tal-Kunsill 2011/691/PESK tas- 17 ta’ Ottubru 2011 li testendi l-mandat tar-Rappreżentant Speċjali tal-Unjoni Ewropea fil-Kosovo

text:
               18.10.2011

               MT

               Il-Ġurnal Uffiċjali tal-Unjoni Ewropea

               L 271/48

         DEĊIŻJONI TAL-KUNSILL 2011/691/PESK
   tas-17 ta’ Ottubru 2011
   li testendi l-mandat tar-Rappreżentant Speċjali tal-Unjoni Ewropea fil-Kosovo (1)

   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28, 31(2) u 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fl-4 ta’ Frar 2008, il-Kunsill adotta l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (2), u l-Azzjoni Konġunta 2008/123/PESK (3) li taħtar lis-Sur Pieter FEITH bħala r-Rappreżentant Speċjali tal-Unjoni Ewropea (RSUE) fil-Kosovo.

               (2)

               Fil-5 ta’ Mejju 2011, il-Kunsill adotta d-Deċiżjoni 2011/270/PESK (4) li taħtar lis-Sur Fernando GENTILINI bħala r-RSUE fil-Kosovo sal-31 ta’ Lulju 2011.

               (3)

               Fit-28 ta’ Lulju 2011, il-Kunsill adotta d-Deċiżjoni 2011/478/PESK (5) li testendi l-mandat tar-RSUE sat-30 ta’ Settembru 2011.

               (4)

               Il-mandat tar-RSUE għandu jiġi estiż sal-31 ta’ Jannar 2012.

               (5)

               Ir-RSUE ser jimplimenta l-mandat tiegħu fil-kuntest ta’ sitwazzjoni li tista’ tiddeterjora u li tista’ twaqqaf milli jintlaħqu l-objettivi tal-azzjoni esterni tal-Unjoni kif imsemmija fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Id-Deċizjoni 2011/270/PESK hija b’dan emendata kif ġej:

               (1)

               L-Artikolu 1 huwa sostitwit b’dan li ġej:
               “Artikolu 1
               Rappreżentant Speċjali tal-Unjoni Ewropea
               Is-Sur Fernando GENTILINI huwa b’dan maħtur bħala r-Rappreżentant Speċjali tal-Unjoni Ewropea (RSUE) fil-Kosovo mill-1 ta’ Mejju 2011 sal-31 ta’ Jannar 2012. Il-mandat tar-RSUE jista’ jintemm qabel, jekk il-Kunsill jiddeċiedi hekk, fuq proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ).”.

               (2)

               L-Artikolu 5(1) huwa sostitwit b’dan li ġej:
               “1.   L-ammont ta’ referenza finanzjarja maħsub sabiex ikopri n-nefqa relatata mal-mandat tar-RSUE fil-perijodu mill-1 ta’ Mejju 2011 sat-30 ta’ Settembru 2011 għandu jkun ta’ EUR 690 000.
               L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE fil-perijodu mill-1 ta’ Ottubru 2011 sal-31 ta’ Jannar 2012 għandu jkun ta’ EUR 770 000.”.

         Artikolu 2
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.
   Għandha tapplika mill-1 ta’ Ottubru 2011.

      Magħmul fi Brussell, is-17 ta’ Ottubru 2011.

            Għall-Kunsill

            Il-President

         M. DOWGIELEWICZ

      (1)  Skont ir-Riżoluzzjoni 1244 (1999) tal-Kunsill tas-Sigurtà tan-Nazzjonijiet Uniti.

      (2)  ĠU L 42, 16.2.2008, p. 92.

      (3)  ĠU L 42, 16.2.2008, p. 88.

      (4)  ĠU L 119, 7.5.2011, p. 12.

      (5)  ĠU L 197, 29.7.2011, p. 12.


title: 2012/94/Euratom: Deċiżjoni tal-Kunsill tad- 19 ta’ Diċembru 2011 dwar il-programm speċifiku, li għandu jitwettaq permezz ta’ azzjonijiet indiretti, li jimplimenta l-Programm Kwadru tal-Komunità Ewropea għall-Enerġija Atomika għal riċerka nukleari u attivitajiet ta’ taħriġ (2012-2013)

text:
               18.2.2012

               MT

               Il-Ġurnal Uffiċjali tal-Unjoni Ewropea

               L 47/33

         DEĊIŻJONI TAL-KUNSILL
   tad-19 ta’ Diċembru 2011
   dwar il-programm speċifiku, li għandu jitwettaq permezz ta’ azzjonijiet indiretti, li jimplimenta l-Programm Kwadru tal-Komunità Ewropea għall-Enerġija Atomika għal riċerka nukleari u attivitajiet ta’ taħriġ (2012-2013)
   (2012/94/Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabilixxi l-Komunità Ewropea tal-Enerġija Atomika, u b’mod partikolari l-Artikolu 7 tiegħu,
   Wara li kkunsidraw il-proposta mill-Kummissjoni Ewropea sottomessa wara konsultazzjoni mal-Kumitat tax-Xjenza u t-Teknoloġija,
   Wara li kkunsidra l-opinjoni tal-Parlament Ewropew (1),
   Wara li kkunsidraw l-opinjoni tal-Kumitat Ekonomiku u Soċjali Ewropew (2),
   Billi:

               (1)

               Sforzi konġunti nazzjonali u Ewropej fil-qasam tar-riċerka u t-taħriġ huma essenzjali biex jippromwovu u jiżguraw tkabbir ekonomiku u l-benesseri taċ-ċittadini fl-Ewropa.

               (2)

               Skont id-Deċiżjoni tal-Kunsill 2012/93/Euratom tad-19 ta’ Diċembru 2011 dwar il-Programm Kwadru tal-Komunità Ewropea għall-Enerġija Atomika għar-riċerka nukleari u attivitajiet ta’ taħriġ (2012-2013) (3) (minn hawn ‘il quddiem imsejjaħ “il-Programm Kwadru”), il-Programm Kwadru għandu jiġi implimentat permezz ta’ programmi speċifiċi li jiddefinixxu regoli dettaljati għall-implimentazzjoni tagħhom, jiffissaw it-tul tagħhom u jipprovdu għal mezzi meqjusa meħtieġa.

               (3)

               Il-Programm Kwadru huwa magħmul minn żewġ tipi ta’ attivitajiet: azzjonijiet indiretti fir-riċerka dwar l-enerġija mill-fużjoni u riċerka dwar il-fissjoni nukleari, is-sikurezza u l-protezzjoni mir-radjazzjoni, u azzjonijiet diretti għall-attivitajiet taċ-Ċentru Konġunt għar-Riċerka (JRC) fil-qasam tal-ġestjoni tal-iskart nukleari, l-impatt ambjentali, is-sigurtà u s-sikurezza, speċjalment dawk relatati mal-avvenimenti nukleari u b’kont meħud tat-tagħlimiet meħudin mill-esperjenzi preċedenti. L-azzjonijiet indiretti għandhom jiġu implimentati b’dan il-programm speċifiku.

               (4)

               Ir-regoli għall-parteċipazzjoni ta’ impriżi, ċentri ta’ riċerka u universitajiet u għad-disseminazzjoni tar-riżultati tar-riċerka skont il-Programm Kwadru għandhom japplikaw għal dan il-programm speċifiku.

               (5)

               Skont l-Artikolu 101 tat-Trattat, il-Komunità kkonkludiet għadd ta’ ftehimiet internazzjonali fil-kamp tar-riċerka nukleari, u għandhom isiru sforzi sabiex tissaħħaħ il-kooperazzjoni internazzjonali fir-riċerka, bl-għan li jkun hemm aktar integrazzjoni tal-Komunità fil-komunità internazzjonali tar-riċerka. Il-kooperazzjoni internazzjonali bilaterali hija bbażata fuq qafas legali sod ta’ ftehimiet ta’ kooperazzjoni bejn il-Komunità u pajjiżi terzi. Il-Programm Kwadru huwa fundamentali għall-implimentazzjoni ta’ dawk il-ftehimiet. Għalhekk, dan il-programm speċifiku għandu jkun miftuħ għall-parteċipazzjoni ta’ pajjiżi li kkonkludew ftehimiet skont dan u għandu wkoll ikun miftuħ fuq livell ta’ proġetti, u abbażi ta’ benefiċċju reċiproku, għall-parteċipazzjoni ta’ entitajiet minn pajjiżi terzi u minn organizzazzjonijiet internazzjonali għal kooperazzjoni xjentifika.

               (6)

               Dan il-programm speċifiku għandu jikkontribwixxi għall-promozzjoni tal-iżvilupp sostenibbli u jiżgura li tinżamm kultura adatta ta’ sikurezza.

               (7)

               Għandu jiġi żgurat l-immaniġjar finanzjarju tajjeb ta’ dan il-programm speċifiku u l-implimentazzjoni tiegħu bl-aktar mod effikaċi u faċli biex jintuża, filwaqt li tiġi żgurata ċ-ċertezza legali u l-aċċessibilità ta’ dan il-programm għall-parteċipanti kollha, f’konformità mar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (4) u r-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli dettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolamenti Finanzjaru li jgħodd għall-baġit ġenerali tal-Komunitajiet Ewropej (5).

               (8)

               Għandhom jittieħdu miżuri xierqa – proporzjonati għall-interessi finanzjarji tal-Unjoni – biex jiġu mmonitorjati kemm l-effikaċja tal-appoġġ finanzjarju mogħti u l-effikaċja tal-użu ta’ dawn il-fondi sabiex jiġu pprevenuti l-irregolaritajiet u l-frodi. Għandhom jittieħdu wkoll il-passi neċessarji biex jiġu rkuprati l-fondi mitlufa, indebitament imħallsa jew użati skorrettament, konformement mar-Regolament (KE, Euratom) Nru 1605/2002, ir-Regolament (KE, Euratom) Nru 2342/2002, ir-Regolament tal-Kunsill (KE, Euratom) Nru 2988/95 tat-18 ta’ Diċembru 1995 dwar il-protezzjoni tal-interessi finanzjarji tal-Komunità Ewropea (6), ir-Regolament tal-Kunsill (Euratom, KE) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra (7) u r-Regolament (KE) Nru 1073/1999 tal-Parlament Ewropew u tal-Kunsill tal-25 ta’ Mejju 1999 dwar investigazzjonijiet immexxija mill-Uffiċċju Ewropew ta’ Kontra l-Frodi (OLAF) (8).

               (9)

               Kull qasam tematiku ta’ dan il-programm speċifiku għandu jkollu l-linja baġitarja tiegħu fil-baġit ġenerali tal-Unjoni.

               (10)

               Attvitajiet ta’ riċerka mwettqa taħt dan il-programm speċifiku għandhom jirrispettaw il-prinċipji fundamentali tal-etika, inklużi dawk li huma riflessi fil-Karta tad-Drittijiet Fundamentali ta' l-Unjoni Ewropea,

         ADOTTA DIN ID-DEĊIŻJONI:
   Artikolu 1
   Il-programm speċifiku, li għandu jitwettaq permezz ta’ azzjonijiet indiretti, li jimplimenta l-Programm Kwadru tal-Komunità Ewropea għall-Enerġija Atomika għal riċerka nukleari u attivitajiet ta’ taħriġ (2012 – 2013) (minn hawn ’il quddiem imsejjaħ “il-programm speċifiku”) huwa adottat għall-perjodu mill-1 ta’ Jannar 2012 sal-31 ta’ Diċembru 2013.
   Artikolu 2
   Il-programm speċifiku għandu jappoġġa l-attivitajiet għal riċerka u taħriġ dwar l-enerġija nukleari, li jkopru l-firxa kollha ta’ azzjonijiet indiretti ta’ riċerka mwettqa fl-oqsma tematiċi li ġejjin:

               a)

               ir-riċerka dwar l-enerġija mill-fużjoni (inkluż ir-Reattur Internazzjonali Termonuklejari Sperimentali (ITER));

               b)

               ir-riċerka dwar il-fissjoni nukleari, sikurezza u protezzjoni mir-radjazzjoni.

         L-objettivi u l-linji ġenerali tal-attivitajiet imsemmija f’dan l-artiklu huma stabiliti fl-Anness.
   Artikolu 3
   Skont l-Artikolu 3 tad-Deċiżjoni 2012/93/Euratom, l-ammont massimu għat-twettiq tal-programm speċifiku huwa ta’ EUR 2 327 054 000, li minnhom sa 15 % għandhom ikunu għan-nefqa amministrattiva tal-Kummissjoni. Dan l-ammont għandu jitqassam kif ġej:

               a)

               riċerka dwar l-enerġija mill-fużjoni

               EUR 2 208 809 000;

               b)

               fissjoni nukleari, sikurezza u protezzjoni mir-radjazzjoni

               EUR 118 245 000.

         Artikolu 4
   L-attivitajiet kollha ta’ riċerka mwettqa taħt il-programm speċifiku għandhom jitwettqu f’konformità mal-prinċipji fundamentali tal-etika.
   Artikolu 5
   1.   Il-programm speċifiku għandu jiġi implimentat permezz tal-iskemi ta’ finanzjament stabiliti fl-Anness II għad-Deċiżjoni 2012/93/Euratom.
   2.   Ir-regoli għall-parteċipazzjoni ta’ impriżi, ċentri ta’ riċerka u universitajiet u għad-disseminazzjoni tar-riżultati tar-riċerka b’rabta mal-azzjonijiet indiretti stipulati fir-Regolament tal-Kunsill (Euratom) Nru 139/2012 tad-19 ta’ Diċembru 2011 li jistabilixxi ir-regoli għal parteċipazzjoni ta’ impriżi, ċentri ta’ riċerka u universitajiet f’azzjonijiet indiretti taħt il-Programm Kwadru tal-Kommunità Ewropeja għall-Enerġija Atomika u għad-disseminazzjoni ta’ riżultati tar-riċerka (2012 - 2013) (9) għandhom japplikaw għal dan il-programm speċifiku.
   Artikolu 6
   1.   Il-Kummissjoni għandha tfassal programm ta’ ħidma annwali għall-implimentazzjoni tal-programm speċifiku, li jistabilixxi f’aktar dettall l-objettivi u l-prijoritajiet xjentifiċi u teknoloġiċi stabiliti fl-Anness, l-iskemi ta’ finanzjament li se jintużaw għat-temi li dwarhom qed issir stedina għall-proposti, u l-iskeda ta’ żmien għall-implimentazzjoni.
   2.   Il-programm ta’ ħidma għandu jikkunsidra l-attivitajiet rilevanti ta’ riċerka mwettqa mill-Istati Membri, stati assoċjati u organizzazzjonijiet Ewropej u internazzjonali. Dan għandu jiġi aġġornat meta jkun jixraq.
   3.   Il-programm ta’ ħidma għandu jispeċifika l-kriterji li fuqhom jiġu evalwati l-proposti għal azzjonijiet indiretti taħt l-iskemi ta’ finanzjament u jintgħażlu l-proġetti. Il-kriterji għandhom ikunu dawk ta’ eċċellenza, impatt u implimentazzjoni. Rekwiżiti addizzjonali, gradazzjonijiet u livelli limitu jistgħu jiġu speċifikati jew ikkomplimentati fil-programm ta’ ħidma.
   4.   Il-programm ta’ ħidma jista’ jidentifika li ġej:

               a)

               organizzazzjonijiet li jirċievu sottoskrizzjonijiet fil-forma ta’ miżata tas-sħubija;

               b)

               azzjonijiet ta’ appoġġ għall-attivitajiet ta’ entitajiet legali speċifiċi.

         Artikolu 7
   1.   Il-Kummissjoni għandha tkun responsabbli għall-implimentazzjoni tal-programm speċifiku.
   2.   Għall-finijiet tal-implimentazzjoni tal-programm speċifiku l-Kummissjoni għandha tkun assistita minn kumitat konsultattiv. Il-membri ta’ dan il-kumitat jistgħu jvarjaw skond is-suġġetti differenti fuq l-aġenda tal-kumitat. Għal aspetti relatati mal-fissjoni, il-kompożizzjoni ta’ dan il-kumitat u r-regoli operazzjonali dettaljati u l-proċeduri applikabbli għalih għandhom ikunu kif stabilit fid-Deċiżjoni tal-Kunsill 84/338/Euratom, KEFA, KEE tad-29 ta’ Ġunju 1984 dwar strutturi u proċeduri għat-tmexxija u l-koordinazzjoni ta’ attivitajiet ta’ riċerka, żvilupp u demostrazzjoni komunitarji (10). Għall-aspetti relatati mal-fużjoni dawn għandhom ikunu kif stabilit fid-Deċiżjoni tal-Kunsill tas-16 ta’ Diċembru 1980 li tistabilixxi Kumitat Konsultattiv għall-programm ta’ fużjoni (11).
   3.   Il-Kummissjoni għandha tinforma lill-kumitat fuq bażi regolari dwar il-progress kumplessiv tal-implimentazzjoni tal-programm speċifiku, u għandha tipprovdilu informazzjoni f’waqtha dwar l-azzjonijiet proposti jew iffinanzjati taħt dan il-programm speċifiku.
   Artikolu 8
   Il-Kummissjoni għandha tagħmel arranġamenti għall-monitoraġġ indipendenti, il-valutazzjoni u l-eżami indipendenti previsti fl-Artikolu 6 tad-Deċiżjoni 2012/93/Euratom jiġi mwettaq fir-rigward tal-attivitajiet imwettqa fl-oqsma koperti mill-programm speċifiku.
   Artikolu 9
   Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, id-19 ta’ Diċembru 2011.

            Għall-Kunsill

            Il-President

         M. KOROLEC

      (1)  Opinjoni tal-15 ta' Novembru 2011 (għadha mhijiex ippubblikata fil-Ġurnal Uffiċjali). Opinjoni mogħtija wara konsultazzjoni mhux obbligatorja.

      (2)  ĠU C 318, 29.10.2011, p.127. Opinjoni mogħtija wara konsultazzjoni mhux obbligatorja.

      (3)  Ara paġna 25 ta’ dan il-Ġurnal Uffiċjali.

      (4)  ĠU L 248, 16.9.2002, p. 1.

      (5)  ĠU L 357, 31.12.2002, p. 1.

      (6)  ĠU L 312, 23.12.1995, p. 1.

      (7)  ĠU L 292, 15.11.1996, p. 2.

      (8)  ĠU L 136, 31.5.1999, p. 1.

      (9)  Ara paġna 1 ta’ dan il-Ġurnal Uffiċjali.

      (10)  ĠU L 177, 4.7.1984, p. 25.

      (11)  Ma ġietx ippubblikata

      ANNESS

         OBJETTIVI XJENTIFIĊI U TEKNOLOĠIĊI, DESKRIZZJONI ĠENERALI TAT-TEMI U TAL-ATTIVITAJIET

      I.   OQSMA TEMATIĊI TAR-RIĊERKA
      I.A   Riċerka tal-enerġija mill-fużjoni

         Għan ġenerali

      L-iżvilupp tal-bażi ta’ għarfien għal ITER u t-twettiq tiegħu, bħala pass importanti lejn il-ħolqien ta’ prototipi ta’ reatturi għal impjanti tal-enerġija li jkunu sikuri, sostenibbli, ambjentalment responsabbli, u ekonomikament vijabbli.

         Attivitajiet

      1.   Ir-realizzazzjoni tal-ITER
      Il-Komunità għandha responsabbiltà speċjali fi ħdan l-Organizzazzjoni ITER bħala l-ospitu tal-proġett u għandha rwol ewlieni, partikolarment fir-rigward tal-governanza tal-Organizzazzjoni Internazzjonali ITER, l-immaniġjar u r-reklutaġġ tal-persunal, kif ukoll appoġġ ġenerali tekniku u amministrattiv.
      Il-parteċipazzjoni tal-Komunità fl-ITER bħala waħda mill-Partijiet ser tinkludi aktar kontributi għall-kostruzzjoni ta’ tagħmir u stallazzjonijiet meħtieġa fis-sit tal-ITER, u appoġġ għall-proġett waqt il-kostruzzjoni.
      L-attivitajiet ta’ R&Ż li jappoġġaw il-kostruzzjoni tal-ITER ser jitwettqu fl-Assoċjazzjonijiet tal-Fużjoni u l-industriji Ewropej. Dawn ser jinkludu l-iżvilupp u l-ittestjar tal-komponenti u s-sistemi.
      2.   R&Ż bi tħejjija għall-operazzjoni ITER
      Programm ta’ fiżika u teknoloġija ffukat ser jimmira li jikkonsolida l-għażliet tal-proġett ITER u jipprepara għall-bidu mgħaġġel tal-operazzjoni ITER. Se jitwettaq permezz ta’ attivitajiet sperimentali, teoretiċi u ta’ mmodellar koordinati bl-użu tal-faċilitajiet JET u apparat ieħor sperimentali u komputazzjonali rilevanti. Ser jiżgura li l-Ewropa tħalli l-impatt neċessarju fuq il-proġett ITER, u jħejji għal rwol Ewropew qawwi fl-esplojtazzjoni tiegħu. Hija ser tinkludi:

                  —

                  il-valutazzjoni tat-teknoloġiji speċifiċi ewlenin għall-operazzjoni ITER permezz tal-esplojtazzjoni tat-Titjibiet JET (l-ewwel ħajt, sistemi ta’ tisħin, dijanjostiċi simili għal tal-ITER);

                  —

                  esplorazzjoni tax-xenarji tat-tħaddim tal-ITER permezz ta’ esperimenti mmirati fuq il-JET u faċilitajiet oħra, u attivitajiet ta’ mudellar ikkoordinati.

            3.   Attivitajiet teknoloġiċi limitati bi tħejjija għad-DEMO
      Teknoloġiji u materjali ewlenin meħtieġa għal-liċenzjar, il-kostruzzjoni u l-operazzjoni tal-impjant tal-enerġija DEMO ser jiġu żviluppati aktar fl-Assoċjazzjonijiet tal-Fużjoni u fl-industrija sabiex jiġu ttestjati fl-ITER u biex l-industrija Ewropea tiġi ppożizzjonata biex tkun kapaċi tibni d-DEMO u tiżviluppa impjanti tal-enerġija mill-fużjoni fil-futur. Ser jiġu implimentati l-attivitajiet li ġejjin:

                  —

                  aktar xogħol mit-tim tal-proġett dedikat fuq l-Attivitajiet ta’ Validazzjoni ta’ Inġinerija u ta’ Disinn ta’ Inġinerija biex isiru t-tħejjijiet għall-kostruzzjoni tal-Faċilità Internazzjonali għall-Irradjazzjoni ta’ Materjali tal-Fużjoni, li ser tintuża għall-ittestjar ta’ materjali għal impjant tal-enerġija mill-fużjoni,

                  —

                  l-iżvilupp, l-ittestjar tal-irradjazzjoni u l-immudellar ta’ materjali b’attivazzjoni baxxa u radjureżistenti; l-iżvilupp tat-teknoloġiji ewlenin meħtieġa għat-tħaddim ta’ impjanti tal-enerġija mill-fużjoni, inklużi kutri; attivitajiet ta’ disinn kunċettwali tad-DEMO, inklużi aspetti ta’ sikurezza u ambjentali.

            4.   Attivitajiet ta’ R&Ż għat-terminu twil
      Waqt li jibni fuq l-attivitajiet speċifikament relatati mal-ITER u d-DEMO, il-programm speċifiku ser jiżviluppa kompetenzi u jkabbar il-bażi ta’ għarfien fil-kampijiet strateġikament rilevanti għall-impjanti tal-enerġija mill-fużjoni futuri. Dawn l-attivitajiet ta’ riċerka ser itejbu l-fattibilità teknika u vijabilità ekonomika tal-enerġija mill-fużjoni. Azzjonijiet speċifiċi taħt il-Programm Kwadru ser jinkludu attivitajiet limitati kif ġej:

                  —

                  studju ta’ kunċetti mtejba għall-iskemi tal-konfinament manjetiku, inkluż stellaraturi. Ix-xogħol ser jikkonċentra fuq il-preparazzjoni tal-operazzjoni tal-istellaratur W7-X, l-utilizzazzjoni tal-apparati eżistenti għall-espansjoni tal-bażijiet tad-data sperimentali, u l-valutazzjoni tal-prospetti futuri għal dawn il-konfigurazzjonijiet,

                  —

                  esperiment, teorija, u aktar immudellar bl-għan aħħari ta’ fehim komprensiv tal-plażmi tal-fuzjoni għar-reatturi,

                  —

                  studji dwar l-aspetti soċjoxjentifiċi u dwar l-ekonomija tal-ġenerazzjoni tal-enerġija mill-fużjoni, u azzjonijiet immirati għall-promozzjoni ta’ kuxjenza pubblika u l-fehim tal-fużjoni.

            5.   Ir-riżorsi umani, l-edukazzjoni u t-taħriġ – nibnu l-”Ġenerazzjoni ITER”
      L-iżgurar ta’ riżorsi umani xierqa u livell għoli ta’ kooperazzjoni fil-qasam tematiku tal-fużjoni, għall-ħtiġijiet tal-ITER kemm għat-terminu immedjat kif ukoll għat-terminu medju, u għal aktar żvilupp tal-fużjoni, ser jiġu indirizzati permezz ta’:

                  —

                  l-appoġġ għall-mobilità ta’ riċerkaturi bejn l-organizzazzjonijiet parteċipi fil-programm speċifiku, sabiex jiġu promossi l-kollaborazzjoni u l-integrazzjoni aħjar tal-attivitajiet tar-riċerka, u biex iseddqu l-kooperazzjoni internazzjonali,

                  —

                  it-taħriġ f’livell għoli għal inġinierija u riċerkaturi f’livell postgradwati u postdottorali, inkluż l-użu ta’ faċilitajiet bħal pjattaformi ta’ taħriġ u ta’ seminars u workshops speċjalizzati, u t-trawwim tal-kooperazzjoni fost l-istituzzjonijiet ta’ edukazzjoni ogħla.

            6.   L-infrastrutturi
      Ir-realizzazzjoni tal-ITER fl-Ewropa, fil-qafas internazzjonali pprovdut mill-Organizzazzjoni ITER, ser iżżid b’dimensjoni Ewropea qawwija mal-infrastrutturi l-ġodda tar-riċerka.
      7.   It-trasferiment tat-teknoloġija, l-involviment tal-industrija u l-innovazzjoni
      L-ITER ser jeħtieġ strutturi organizzazzjonali aktar flessibbli biex jippermettu li l-proċess ta’ innovazzjoni u l-progress teknoloġiku jiġu ttrasferiti malajr għall-industrija, b’hekk jippermettu lill-industrija Ewropea ssir aktar kompetittiva. Dan ser jiġi indirizzat:

                  —

                  il-promozzjoni tal-innovazzjoni u l-iskambju ta’ għarfien espert ma’ universitajiet, istituti ta’ riċerka u industrija relatati, inkluża interazzjoni adatta mal-organizzazzjoni ITER u l-Impriża Konġunta Ewropea tal-Enerġija għall-Fużjoni (F4E) (bl-għoti ta’ opportunità ugwali lis-sħab fl-industrija biex jipparteċipaw, skont ir-regoli għall-akkwist rilevanti tal-Unjoni),

                  —

                  bl-inkuraġġiment għall-ġenerazzjoni ta’ brevetti,

                  —

                  bil-promozzjoni tal-Forum tal-Innovazzjoni tal-Industrija tal-Fużjoni, li ser jiżviluppa pjan direzzjonali għat-teknoloġija tal-fużjoni u inizjattivi tal-iżvilupp tar-riżorsi umani, b’enfasi fuq l-innovazzjoni u l-potenzjal għall-forniment ta’ prodotti u servizzi ġodda.

            I.B   Fissjoni nukleari, sikurezza u protezzjoni mir-radjazzjoni

         Objettivi ġenerali

      L-istabbiliment ta’ bażi xjentifika u teknika soda sabiex jiġu aċċelerati l-iżviluppi prattiċi għall-ġestjoni aktar sikura ta’ skart radjuattiv b’ħajja twila, li ttejjeb b’mod partikolari s-sikurezza, filwaqt li tikkontribwixxi għall-effiċjenza tar-riżorsi u l-kosteffettività tal-enerġija nukleari u tiżgura sistema ta’ protezzjoni robusta u soċjalment aċċettabbli għall-bniedem u l-ambjent kontra l-effetti tar-radjazzjoni jonizzanti.

         Attivitajiet

      Ser jittieħdu azzjonijiet indiretti fil-fissjoni nukleari u r-radjuprotezzjoni fil-ħames oqsma prinċipali ta’ attività speċifikati hawn taħt. Fid-dawl tal-enfasi rinfurzata fuq is-sikurezza nukleari li tikkontribwixxi għar-riorjentazzjoni tar-riċerka nukleari, l-oqsma tal-istallazzjoni tas-sigurtà, il-protezzjoni mir-radjazzjoni (inklużi l-użi mediċi), u l-valutazzjoni tar-riskju ser jirċievu l-akbar attenzjoni possibbli. Hemm konnessjonijiet importanti mar-riċerka fis-Seba’ Programm Kwadru tal-Unjoni adottat permezz tad-Deċiżjoni Nru 1982/2006/KE tal-Parlament Ewropew u tal-Kunsill tat- 18 ta’ Diċembru 2006 dwar is-Seba’ Programm Kwadru tal-Komunità Ewropea għall-attivitajiet ta’ riċerka, ta’ żvilupp teknoloġiku u ta’ dimostrazzjoni (2007-2013) (1), partikolarment fl-oqsma tal-enerġija, l-istandards Ewropej, l-edukazzjoni u t-taħriġ, il-protezzjoni tal-ambjent, is-saħħa, ix-xjenza tal-materjali, il-governanza, l-infrastrutturi komuni, is-sigurtà, il-kultura tas-sikurezza. Il-kooperazzjoni internazzjonali ser tiġi inkoraġġuta f’ħafna attivitajiet ta’ riċerka, b’fokus speċjali fuq is-sikurezza tal-istallazzjonijiet nukleari, u din ser issir f’kollaborazzjoni mal-fora rilevanti tekniċi u tal-partijiet interessati kif deskritt fil-ħsieb dwar il-fissjoni nukleari, sikurezza u protezzjoni mir-radjazzjoni fil-Punt I.B tal-Anness I tad-Deċiżjoni 2012/93/Euratom.
      1.   Ġestjoni ta’ skart radjuattiv aħħari
      Studji tal-inġinerija u dimostrazzjoni ta’ disinji ta’ mħażen ġeoloġiċi sabiex titħejja l-implimentazzjoni waqt li tiġi żgurata s-sikurezza operattiva. Studji li jikkontribwixxu għal fehim aħjar tal-iskart u l-imġiba tagħhom matul iż-żmien, l-iżvilupp ta’ metodoloġiji robusti għall-valutazzjoni tal-prestazzjoni u s-sikurezza, l-investigazzjoni tal-governanza u l-kwistjonijiet tas-soċjetà relatati mal-aċċettazzjoni mill-pubbliku u attivitajiet oħrajn jiġi enfasizzat l-iżvilupp ta’ fehma Ewropea komuni dwar il-kwistjonijiet prinċipali relatati mal-ġestjoni u d-disponiment tal-iskart.
      2.   Is-sistemi tar-reatturi
      Waqt li jiġi rispettat l-objettiv ġenerali, riċerka li tenfasizza l-operazzjoni sikura tas-sistemi ta’ reatturi kollha (inklużi l-faċilitajiet taċ-ċiklu tal-karburant nukleari) li jintużaw fl-Ewropa jew, safejn meħtieġ sabiex tinżamm il-kompetenza esperta ġenerali dwar is-sikurezza nukleari fl-Ewropa, dawk it-tipi ta’ reatturi li jistgħu jintużaw fil-futur, li jiffukaw esklużivament fuq l-aspetti ta’ sikurezza. Dan jinkludi l-valutazzjoni u l-immaniġjar tal-ħajja operatorja tal-impjanti, il-kultura tas-sikurezza (minimizzar tar-riskju ta’ żball uman jew organizzazzjonali), metodoloġiji avvanzati ta’ valutazzjoni tas-sikurezza, għodod numeriċi ta’ simulazzjoni, l-istrumentazzjoni u l-kontroll, il-prevenzjoni u l-mitigazzjoni ta’ aċċidenti gravi, ma’ attivitajiet assoċjati biex jottimizzaw l-immaniġjar tal-għarfien u jżommu l-livell tal-kompetenzi.
      L-attivitajiet jinkludu attivitajiet ta’ riċerka bażiċi u ewlenin trasversali (bħax-xjenza materjali) (2) u, waqt li jiffukaw esklużivament fuq l-aspetti ta’ sikurezza, l-istudju ta’ reatturi futuri u l-aspetti kollha taċ-ċiklu tal-karburant bħad-diviżjonar u t-trasmutazzjoni.
      3.   Il-protezzjoni mir-radjazzjoni
      L-attivitajiet f’dan il-qasam ser jiffokaw fuq:

                  —

                  Kwantifikazzjoni aħjar tar-riskji għas-saħħa għal esponimenti baxxi u prolungati, inkluża l-varjabbiltà individwali, permezz ta’ studji epidemjoloġiċi u fehim aħjar tal-mekkaniżmi minn riċerka fil-bijoloġija ċellulari u molekulari.

                  —

                  Titjib fis-sikurezza u l-effikaċja tal-użijiet mediċi tar-radjazzjoni permezz ta’ żviluppi teknoloġiċi ġodda u l-ksib ta’ bilanċ xieraq bejn il-benefiċċji u r-riskji ta’ dawn l-użijiet.

                  —

                  It-titjib fil-koerenza u l-integrazzjoni tal-immaniġjar tal-emerġenzi u ġestjoni ta’ wara l-aċċidenti fl-Ewropa permezz tal-iżvilupp ta’ għodod u strateġiji komuni u d-dimostrazzjoni tal-effikaċja tagħhom f’ambjenti operazzjonali.

                  —

                  F’oqsma oħrajn, l-attivitajiet nazzjonali ta’ riċerka ser ikunu integrati b’mod aktar effettiv kif jitqies meħtieġ.

            4.   L-infrastrutturi
      Fejn hemm valur miżjud Ewropew ċar b’mod speċjali biex tiġi stabbilita massa kritika, jingħata appoġġ għad-disinn, il-modernizzar, il-kostruzzjoni u/jew l-operazzjoni ta’ infrastrutturi ta’ riċerka ewlenin meħtieġa fi kwalunkwe qasam tematiku ta’ hawn fuq, inkluż l-iffaċilitar tal-aċċess adatt għall-infrastrutturi eżistenti u futuri għall-ħaddiema individwali fir-riċerka u t-timijiet tar-riċerka.
      5.   Ir-riżorsi umani u t-taħriġ (3)

      Koordinazzjoni tal-programmi nazzjonali u l-provvista tal-ħtiġijiet ġenerali ta’ taħriġ fix-xjenza u t-teknoloġija nukleari permezz ta’ firxa ta’ strumenti, inklużi dawk kompetittivi, bħala parti mill-appoġġ ġenerali għar-riżorsi umani fl-oqsma tematiċi kollha. Dan jinkludi appoġġ għall-korsijiet ta’ taħriġ u netwerks ta’ taħriġ, u miżuri biex is-settur isir aktar attraenti għal xjenzjati u inġiniera żgħażagħ u tittejjeb il-koordinazzjoni bejn l-istituzzjonijiet tal-edukazzjoni tal-Unjoni sabiex jiġi żgurat li l-kwalifiki jkunu ekwivalenti fl-Istati Membri kollha.
      II.   ASPETTI ETIĊI
      Waqt l-implimentazzjoni ta’ dan il-programm u fl-attivitajiet ta’ riċerka li joħorġu minnu, għandhom jiġu rispettati prinċipji fundamentali tal-etika. Dawn jinkludu, fost l-oħrajn, il-prinċipji riflessi fil-Karta tad-Drittijiet Fundamentali tal-Unjoni Ewropea, inklużi dawn li ġejjin: il-protezzjoni tad-dinjità tal-bniedem u l-ħajja tal-bniedem, il-protezzjoni tad-data personali u l-privatezza, kif ukoll l-annimali u l-ambjent skont il-liġi tal-Komunità u l-aħħar verżjonijiet tal-konvenzjonijiet, il-linji gwida u l-kodiċi ta’ kondotta internazzjonali rilevanti, eż. id-Dikjarazzjoni ta’ Ħelsinki, il-Konvenzjoni tal-Kunsill tal-Ewropa dwar id-Drittijiet tal-Bniedem u l-Bijomediċina ffirmata f’Oviedo fl-4 ta’ April 1997 u l-Protokolli Addizzjonali tagħha, il-Konvenzjoni tan-NU dwar id-Drittijiet tat-Tfal, id-Dikjarazzjoni Universali dwar il-ġenoma tal-bniedem u d-drittijiet tal-bniedem adottata mill-UNESCO, il-Konvenzjoni tan-NU dwar l-Armi Bijoloġiċi u Tossiniċi, it-Trattat Internazzjonali dwar ir-Riżorsi Ġenetiċi tal-Pjanti għall-Ikel u l-Agrikoltura, u r-riżoluzzjonijiet rilevanti tal-Organizzazzjoni Dinjija tas-Saħħa.
      Ser jittieħed kont ukoll tal-opinjonijiet tal-Grupp Ewropew ta’ Konsulenti dwar l-Implikazzjonijiet Etiċi tal-Bijoteknoloġija (1991-1997) u l-opinjonijiet tal-Grupp Ewropew dwar l-Etika fix-Xjenza u t-Teknoloġiji godda (mill-1998 ’il quddiem).
      B’konformità mal-prinċipju ta’ sussidjarjetà u d-diversità ta’ approċċi eżistenti fl-Ewropa, il-parteċipanti fi proġetti ta’ riċerka għandhom ikunu konformi mal-leġiżlazzjoni, ir-regolamenti u r-regolamenti etiċi kurrenti fil-pajjiżi fejn titwettaq ir-riċerka. Fi kwalunkwe każ, japplikaw id-dispożizzjonijiet nazzjonali u l-ebda riċerka pprojbita fi kwalunkwe Stat Membru jew pajjiż ieħor partikolari ma tiġi appoġġata mill-finanzjament Komunitarju sabiex titwettaq f’dak l-Istat Membru jew pajjiż.
      Fejn xieraq, dawk li jwettqu proġetti ta’ riċerka għandhom ifittxu l-approvazzjoni tal-kumitati etiċi nazzjonali jew lokali rilevanti qabel ma jinbdew l-attivitajiet ta’ riċerka u żvilupp teknoloġiku. Reviżjoni etika ser tiġi wkoll implimentata sistematikament mill-Kummissjoni għal proposti li jittrattaw kwistjonijiet etikament sensittivi jew fejn aspetti etiċi ma jkunux ġew indirizzati b’mod adegwat. F’każijiet speċifiċi tista’ ssir revizjoni etika matul l-implimentazzjoni ta’ proġett.
      L-Artikolu 13 tat-Trattat dwar il-Funzjomanemt tal-Unjoni Ewropea jeħtieġ li l-Unjoni u l-Istati Membri tagħti kull rigward lill-ħtiġiet tal-benesseri tal-annimali meta tifformula u timplimenta linji politiċi tal-Unjoni inkluża r-riċerka. Id-Direttiva tal-Kunsill 86/609/KEE tal-24 ta’ Novembru 1986 dwar l-approssimazzjoni tal-liġijiet, regolamenti u dispożizzjonijiet amministrattivi tal-Istati Membri dwar il-protezzjoni tal-annimali użati għall-għanijiet sperimentali u għanijiet oħra xjentifiċi (4) teħtieġ li l-esperimenti kollha jkunu disinjati b’tali mod li jevitaw dieqa u uġigħ u tbatija bla bżonn għall-annimali sperimentali; li jintuża numru minimu ta’ annimali; u li jiġu involuti annimali bl-aktar grad baxx ta’ sensittività newropsikoloġika; li jiġu kkawżati l-inqas uġigħ, tbatija, dieqa jew ħsara dejjiema. L-alterazzjoni tal-wirt ġenetiku tal-annimali u l-klonazzjoni tal-annimali tista’ tkun ikkunsidrat biss jekk il-miri huma etikament ġustifikati u l-kondizzjonijiet huma tali li l-ġid tal-annimali huwa garantit u l-prinċipji tal-bijodiversità huma rispettati. Matul l-implimentazzjoni ta’ dan il-programm speċifiku, avvanzi xjentifiċi u dispożizzjonijiet nazzjonali u internazzjoniali se jiġu regolarment immonitorjati mill-Kummissjoni sabiex jitqies kwalunkwe żvilupp.

         (1)  ĠU L 412, 30.12.2006, p. 1.

         (2)  Hu mifhum li l-ĊER huwa responsabbli mill-appoġġ tar-riċerka fil-fruntiera fl-oqsma kollha tax-xjenza u t-teknoloġija.

         (3)  Huwa mifhum lir-responsabilità għall-mobilità tar-riċerkaturi bejn l-oqsma kollha tax-xjenza u t-teknoloġija taqa' fuq il-Programm “Nies” taħt il-Programm Kwadru tal-Unjoni.

         (4)  ĠU L 358, 18.12.1986, p. 1.


title: Deċiżjoni (UE) 2016/1554 tal-Parlament Ewropew tat-28 ta’ April 2016 dwar l-għeluq tal-kontijiet tal-Fondazzjoni Ewropea għat-Taħriġ għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/329

         DEĊIŻJONI (UE) 2016/1554 TAL-PARLAMENT EWROPEW
   tat-28 ta’ April 2016
   dwar l-għeluq tal-kontijiet tal-Fondazzjoni Ewropea għat-Taħriġ għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Fondazzjoni Ewropea għat-Taħriġ għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Fondazzjoni Ewropea għat-Taħriġ għas-sena finanzjarja 2014, flimkien mar-risposta tal-Fondazzjoni (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Fondazzjoni fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0071/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1339/2008 tal-Parlament Ewropew u tal-Kunsill tas-16 ta’ Diċembru 2008 li jistabbilixxi Fondazzjoni Ewropea għat-Taħriġ (4), u b’mod partikolari l-Artikolu 17 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A8-0116/2016),

               1.

               Jinnota li l-kontijiet annwali finali tal-Fondazzjoni Ewropea għat-Taħriġ huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Fondazzjoni Ewropea għat-Taħriġ għas-sena finanzjarja 2014;

               3.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Fondazzjoni Ewropea għat-Taħriġ, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 266.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 354, 31.12.2008, p. 82.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Id-Deċiżjoni tal-Kumitat Eżekuttiv tat-28 ta' April 1999 dwar il-kumpilazzjoni ta' manwal ta' dokumenti li magħhom tista' tiġi mwaħħla viża (SCH/Com-ex (99) 14)

text:
Avviż Legali Importanti

|

41999D0014

Official Journal L 239 , 22/09/2000 P. 0298 - 0298

		Id-Deċiżjoni tal-Kumitat Eżekuttivtat-28 ta' April 1999dwar il-kumpilazzjoni ta' manwal ta' dokumenti li magħhom tista' tiġi mwaħħla viża(SCH/Com-ex (99) 14)Fil-laqgħa tiegħu f'Berlin fis-16 ta' Diċembru 1998, il-Kumitat Eżekuttiv iddeċieda li jikkumpila manwal ta' dokumenti li magħhom tista' tiġi mwaħħla viża (SCH/Com-ex (98) 56).The manual will comprise the following sections:Parti I | Dokumenti ta' l-ivvjaġġar li magħhom tista' titwaħħal viża |Parti II | Passaporti ta' aljeni maħruġin minn Stati ta' Schengen li magħhom tista' titwaħħal viża |Parti III | Lista ta' dokumenti ta' l-ivvjaġġar maħruġa minn organizzazzjonijiet internazzjonali |Parti IV | Kumpilazzjoni gradwali ta' record ta' dokumenti li jkun fihom kopji ta' l-oriġinali |Parti V | Informazzjoni dwar passaporti fittizji magħrufa |Il-Kumitat Eżekuttiv jinnota l-fatt li, oltre għall-Parti I (Dokumenti ta' l-ivvjaġġar li magħhom tista' tiġi imwaħħla viża) li intbagħtet lilha fis-16 ta' Diċembru 1998, l-Partijiet II, III u V huma issa wkoll disponibbli (ara l-Anness [1].Dan ifisser li l-komponenti essenzjali tal-manwal ta' dokumenti li magħhom viża tista' tiġi mwaħħla huma disponibbli. Il-kumpilazzjoni gradwali ta' arkivju dokumentarju li se jkun fih kopji ta' dokumenti oriġinali qed jiġi magħmul fuq livell ta' l-Unjoni Ewropea. Il-manwal dwar dokumenti awtentiċi maħruġa mill-Interpol jista' ukoll jiġi użat.Il-verżjoni riveduta tal-Parti I kif ukoll tal-Partijiet II, III u V se tkun distribwita lill-missjonijiet diplomatiċi u posts konsolari fl-esteru. Huma jistgħu ukoll jintbagħtu lill-awtoritajiet mal-fruntieri u lil korpi oħrajn li jaffrontaw kwistjonijiet rigward il-liġi dwar l-aljeni.It-taqsimiet eżistenti tal-manwal ta' dokumenti li magħhom tista' titwaħħal viża għandhom jiġu riveduti meta jeħtieġ, per eżempju kull tliet xhur, u dan jibda mill-1 ta' Lulju 1999.Lussemburgu, it-28 ta' April 1999.Il-PresidentC. H. Schapper[1] Ara l-Anness tad-dokument SCH/Com-ex (98) 56.--------------------------------------------------


title: Deċiżjoni tal-Kunsill (UE) 2017/594 tal-21 ta' Marzu 2017 dwar il-konklużjoni ta' Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, li jemenda l-Ftehim sabiex jestendi d-dispożizzjonijiet tal-Ftehim għall-kummerċ bilaterali fit-tessuti, b'konsiderazzjoni tal-iskadenza tal-Ftehim bilaterali dwar it-tessuti

text:
               28.3.2017

               MT

               Il-Ġurnal Uffiċjali tal-Unjoni Ewropea

               L 81/1

         DEĊIŻJONI TAL-KUNSILL (UE) 2017/594
   tal-21 ta' Marzu 2017
   dwar il-konklużjoni ta' Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, li jemenda l-Ftehim sabiex jestendi d-dispożizzjonijiet tal-Ftehim għall-kummerċ bilaterali fit-tessuti, b'konsiderazzjoni tal-iskadenza tal-Ftehim bilaterali dwar it-tessuti
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207, flimkien mal-Artikolu 218(6)(a)(v) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               Fid-9 ta' Ġunju 2010 l-Kunsill awtorizza lill-Kummissjoni biex tidħol f'negozjati mar-Repubblika tal-Uzbekistan biex jiġi emendat il-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Użbekistan, min-naħa l-oħra (2) (minn hawn 'il quddiem “il-Ftehim”), sabiex jiġi żgurat li l-prinċipji li japplikaw għall-kummerċ f'oġġetti oħra jiġu estiżi formalment ukoll għall-kummerċ tal-prodotti tat-tessuti. Dawn in-negozjati ġew konklużi b'suċċess u l-Protokoll li jemenda l-Ftehim billi tħassar l-Artikolu 16, u r-referenzi kollha għalih, ġie iniżjalat fl-1 ta' Lulju 2010.

               (2)

               Fil-qafas tan-negozjati sar qbil bejn iż-żewġ partijiet biex isir eżerċizju ta' tindif u titħassar dispożizzjoni teknika li m'għadx għandha użu li skadiet fl-1998 u l-Anness korrispondenti li jirreferi għaliha.

               (3)

               Skont id-Deċiżjoni tal-Kunsill 2011/250/UE (3) il-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, li jemenda l-Ftehim sabiex jestendi d-dispożizzjonijiet tal-Ftehim għall-kummerċ bilaterali tat-tessuti, b'konsiderazzjoni għall-iskadenza tal-Ftehim bilaterali dwar it-tessuti (minn hawn 'il quddiem “il-Protokoll”), ġie ffirmat fis-7 ta' April 2011, suġġett għall-konklużjoni tiegħu.

               (4)

               Il-Protokoll għandu jiġi konkluż,

         ADOTTA DIN ID-DEĊIŻJONI:
   Artikolu 1
   Il-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Uzbekistan, min-naħa l-oħra, li jemenda l-Ftehim sabiex jestendi d-dispożizzjonijiet tal-Ftehim għall-kummerċ bilaterali fit-tessuti, b'konsiderazzjoni tal-iskadenza tal-Ftehim bilaterali dwar it-tessuti, b'dan huwa approvat f'isem l-Unjoni (4).
   It-trst tal-Protokoll huwa mehmuż ma' din id-Deċiżjoni.
   Artikolu 2
   Il-President tal-Kunsill għandu, f'isem l-Unjoni, jagħti n-notifika prevista fl-Artikolu 2 tal-Protokoll.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-21 ta' Marzu 2017.

            Għall-Kunsill

            Il-President

         E. SCICLUNA

      (1)  Il-kunsens ingħata fl-14.12.2016.

      (2)  ĠU L 229, 31.8.1999, p. 3.

      (3)  ĠU L 106, 27.4.2011, p. 1.

      (4)  Id-data tad-dħul fis-seħħ tal-Protokoll ser tiġi ppubblikata mis-Segretarjat Ġenerali tal-Kunsill f'Il-Ġurnal Uffiċjali tal-Unjoni Ewropea.


title: Deċiżjoni tal-Kunsill (UE) 2016/1210 tat-18 ta' Lulju 2016 dwar il-konklużjoni ta' Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn parti waħda, u r-Repubblika tal-Ażerbajġan, mill-parti l-oħra, dwar Ftehim Qafas bejn l-Unjoni Ewropea u r-Repubblika tal-Ażerbajġan dwar il-prinċipji ġenerali għall-parteċipazzjoni tar-Repubblika tal-Ażerbajġan fi programmi tal-Unjoni

text:
               26.7.2016

               MT

               Il-Ġurnal Uffiċjali tal-Unjoni Ewropea

               L 199/1

         DEĊIŻJONI TAL-KUNSILL (UE) 2016/1210
   tat-18 ta' Lulju 2016
   dwar il-konklużjoni ta' Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn parti waħda, u r-Repubblika tal-Ażerbajġan, mill-parti l-oħra, dwar Ftehim Qafas bejn l-Unjoni Ewropea u r-Repubblika tal-Ażerbajġan dwar il-prinċipji ġenerali għall-parteċipazzjoni tar-Repubblika tal-Ażerbajġan fi programmi tal-Unjoni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 212 tiegħu, flimkien mal-punt (a) tat-tieni subparagrafu tal-Artikolu 218(6) tiegħu
   Wara li kkunsidra l-proposta tal-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               Il-Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn parti waħda, u r-Repubblika tal-Ażerbajġan, mill-parti l-oħra, dwar Ftehim Qafas bejn l-Unjoni Ewropea u r-Repubblika tal-Ażerbajġan dwar il-prinċipji ġenerali għall-parteċipazzjoni tar-Repubblika tal-Ażerbajġan fi programmi tal-Unjoni (“il-Protokoll”) ġie ffirmat f'isem l-Unjoni fl-14 ta' Ġunju 2014.

               (2)

               L-objettiv tal-Protokoll huwa li jistabbilixxi r-regoli finanzjarji u tekniċi li jippermettu lir-Repubblika tal-Ażerbajġan tipparteċipa f'ċerti programmi tal-Unjoni. Il-qafas orizzontali stabbilit mill-Protokoll jikkostitwixxi miżura ta' kooperazzjoni ekonomika, finanzjarja u teknika li tippermetti li jiġi pprovdut mill-Unjoni l-aċċess għall-għajnuna, b'mod partikolari għajnuna finanzjarja, taħt dawk il-programmi tal-Unjoni. Dak il-qafas japplika biss għal dawk il-programmi tal-Unjoni li għalihom l-atti legali kostituttivi rilevanti jipprovdu għall-possibbiltà tal-parteċipazzjoni tar-Repubblika tal-Ażerbajġan. Il-konklużjoni tal-Protokoll għalhekk ma tinvolvix l-eżerċitar tas-setgħat skont id-diversi politiki settorjali segwiti mill-programmi, li jitħaddmu meta jiġu stabbiliti l-programmi.

               (3)

               Il-Protokoll għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn parti waħda, u r-Repubblika tal-Ażerbajġan, mill-parti l-oħra, dwar Ftehim Qafas bejn l-Unjoni Ewropea u r-Repubblika tal-Ażerbajġan dwar il-prinċipji ġenerali għall-parteċipazzjoni tar-Repubblika tal-Ażerbajġan fi programmi tal-Unjoni (“il-Protokoll”) huwa b'dan approvat f'isem l-Unjoni (2).
   Artikolu 2
   Il-President tal-Kunsill għandu jagħti, f'isem l-Unjoni, in-notifika prevista fl-Artikolu 10 tal-Protokoll (3).
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-18 ta' Lulju 2016.

            Għall-Kunsill

            Il-President

         F. MOGHERINI

      (1)  Kunsent tas-6 ta' Lulju 2016 (għadu mhux ippubblikat fil-Ġurnal Uffiċjali).

      (2)  Il-Protokoll ġie ppubblikat fil-ĠU L 19, 24.1.2015, p. 4, flimkien mad-deċiżjoni dwar l-iffirmar.

      (3)  Id-data tad-dħul fis-seħħ tal-Protokoll ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.